Batohi: Misdaad kan skerp styg | Netwerk24
Drie vas ná wrede aanval op egpaar
’n Plaasvrou van Reivilo in Noordwes het Saterdagoggend met toegeswelde oë ’n kilometer ver gehardloop om hulp te kry ná ’n wrede aanval op haar en haar man.
Eienaar van Duitse restaurant op plaas vermoor
Die mense van die rustige Nottingham Road in die KwaZulu-Natalse Middellande is Saterdagoggend geskok deur die nuus dat Edi Neumeister, eienaar van die restaurant en gastehuis Edi’s Wurstbude, vermoor is.
2 vas ná aanval met kookwater
Twee mans is aangekeer kort ná ’n plaasaanval Saterdagoggend op Reivilo in Noordwes waarin Schalk (64) en Lana (63) Coetzee deur minstens drie aanvallers aangerand, gemartel en beroof is.
Nuweland-drama: Hiér’s wat Zelt wil hê
Die WP-president, Zelt Marais, se aandrang dat Investec ’n inkomstestroom vir sy unie waarborg, het daartoe gelei dat onderhandelinge oor Nuweland se herontwikkeling die afgelope week dramaties in duie gestort het.
Japan-geelwortel hou Mapimpi in SA
Die Haaie se uitvoerende hoof, Eduard Coetzee, het met ’n slim strategiese toegewing verseker dat die franchise se ster-vleuel Makazole Mapimpi tot 2023 vir die Haaie beskikbaar sal wees.
Staat kan Boland stywe boete gee
Die Boland Rugbyunie se administrateurs het ’n nuwe geveg op hande nadat die departement van arbeid bevind het die unie oortree die Wet op Beroepsgesondheid en Veiligheid.
Nersa-nuweling wil régte probleme pak
Daar’s ’n nuwe baas op die energiereguleerder Nersa se elektrisiteitsplaas en dít kan ’n meer konstruktiewe verhouding met sy probleemkind Eskom inlui.
Nico van Gijsen: Fokus nou op wat regtig saakmaak
Die afgelope week se hofuitspraak teen Nkosazana Dlamini-Zuma en trawante het Nico van Gijsen se van mening laat verander oor die irrasionele Covid-19-regulasies.
Spaar-stappe knou Jan Publiek
Maatskappye spaar waar hulle kan om die Covid-19-krisis te probeer oorleef, met slegte gevolge vir baie mense.
Uittreksel: ’n Toevallige burgemeester
As burgemeester van Johannesburg het Herman Mashaba een doel voor oë gehad: om die ANC se korrupsie bloot te lê, om die skuldiges aan die pen te laat ry en die verlore geld van die skuldiges te verhaal, skryf Michael Beaumont.
ANC moet kyk wat is die oorsake van voorspoed
Die debat tussen Jan de Lange en Ivo Vegter is tekenend van die Suid-Afrikaanse ideologiese koue oorlog, skryf Flip Buys.
Waldimar Pelser: Die ANC is behep met ras en geslag
Swart Amerikaners wat die teikens is van polisiegeweld het twee onverwagte bondgenote bygekry: die ANC en die Nelson Mandela-stigting (deesdae maar een en dieselfde ding).
Binnekort op die rak: Dié boeke bring buite binnetoe
Vier nuwe niefiksietitels wat veral natuurliefhebbers opgewonde sal maak, land later vandeesmaand in die winkels.
’n Ou hart maak sy vol ‘briewebus’ leeg
Liefdesverse en ’n spel met taal is as’t ware ‘ou laaie’ van die digter Fanie Olivier wat hy in sy sewende bundel herbesoek. En ondanks enkele besware meen Rudolf Stehle almal wat goeie Afrikaanse liefdespoësie waardeer, sal by die 57 verse in ‘Ou laaie’ aanklank vind.
’n Virus dryf dié profetiese jagtog na seun
Lauren Beukes se jongste roman handel oor ’n vreemde wêreldwye virus wat die manspesie aanval en byna uitwis. Al sou die skrywer weliswaar nie die huidige toedrag van sake kon voorspel nie, verdien sy elke vorm van applous vir haar skryfwerk en kreatiewe versiendheid, meen Juliana Coetzer.
Voertuigverkope val met amper die helfte
Covid-19 en die inperkingsregulasies het die motorbedryf hard geslaan. Egmont Sippel berig.
'Inperking'-vel? Kry meer son en stres minder!
Sukkel jy met ‘inperking-vel’? Delia du Toit kry raad by kenners.
Batohi: Misdaad kan skerp styg
Deur Jana Smit 17 Mei 2020 00:03
Al word aansienlik minder geweldsmisdade in die inperkingstyd aangemeld, word daar gevrees dat veral armoede en honger tot ’n ernstige toename in rooftogte, inbrake en diefstal kan lei.
“Ons verwag namate die inperking versag en die ekonomiese krisis verdiep ’n toename in armoedegedrewe misdade, soos diefstal, straatrooftogte, inbrake by ondernemings en huise, geslagsgegronde geweld en openbare geweld, kubermisdaad, korrupsie en xenofobiese aanvalle,” het adv. Shamila Batohi, nasionale direkteur van openbare vervolging, gesê.
Ian Cameron, hoof van gemeenskapsveiligheid by AfriForum, verwag ’n besliste toename in misdaad omdat derduisende mense weens die inperking honger ly.
“Ek dink nie mense besef die gevaar nie van ’n land waar miljoene mense wat reeds bitter min het om te verloor, se menswaardigheid ook weggeneem word. Meer mense wat nie voorheen by geweld betrokke sou raak nie, sal nou betrokke raak daarby.”
Die skade aan die ekonomie en die gevolge daarvan gaan nog die volgende klompie maande gevoel word, indien nie jare nie.
Hy meen die polisie is nie voorbereid nie.
“In hierdie stadium is daar geen wetstoepassing wat in polisieskofte gedoen word nie. Saam met die inperking en die regulasies wat hulle moet afdwing, is dit onmoontlik om wetstoepassing toe te pas. Nou skielik sien ons die minister van polisie gee meer om daaroor om drank en sigarette en branderplankryers op die strand te verbied.”
Dr. Johan Burger, senior navorser by die Instituut vir Sekerheidstudies, sê tans plaas groter polisie- en weermagsigbaarheid ’n demper op sekere soort misdaad. Die teenkant is dat mense winkels stormloop en kos en kontant steel.
“Mense word selfs in arm gemeenskappe van voedselinkope beroof. Ek bly bekommerd oor die verswakking van die ekonomie en die ellende wat daarmee saamgaan. Die skade aan die ekonomie en die gevolge daarvan gaan nog die volgende klompie maande gevoel word, indien nie jare nie.”
Prof. Rudolph Zinn, lektor in polisiëring en forensiese ondersoek by Unisa, sê uit onderhoude wat hy met misdadigers in die tronk gevoer het, blyk dit hulle verkies om vooraf te beplan.
“Misdadigers gaan die polisie se optrede bepaal en soos die inperkingsmaatreëls afneem, gaan ons toenemend meer huis- en sakerooftogte sien.
“Ons bekommernis is as die staat nou ’n geografiese bepaling maak oor waar die meeste Covid-19-gevalle is en die polisie soontoe skuif, gaan misdaad beweeg na die plekke waarvan die polisie onttrek. Dan sal private maatskappye daardie gebiede moet beveilig.”
Bheki Cele, minister van polisie, het vroeër gesê die verbod op drankverkope is ’n groot rede vir die afname in kontakmisdaad.
Maar Zinn sê hy is nie daarvan oortuig nie.
“Toe ons in inperking ingegaan het, het baie mense nog baie drank gehad.”
Terwyl ander misdade afgeneem het, het veediefstal toegeneem.
Willie Clack, voorsitter van die nasionale veediefstalvoorkomingsforum en senior lektor in penologie (die ondersoek na die straf van misdaad en gevangenisbestuur) by Unisa, sê veediefstal-inligtingsentrums funksioneer nie tans nie.
“Ons GPF kan nie funksioneer nie en mag geen patrollies ry nie, so sigbaarheid het afgeneem. Ons maak dit vir veediewe maklik.”
Volgens hom is daar ’n toename in voorvalle waar net twee of drie diere op ’n slag gesteel word.
“Die eerste week van die inperking, vanaf 26 Maart, het die misdaad afgeneem, maar soos die honger toeneem en daar minder kos is, neem diefstal toe.”
Meer oor: Ian Cameron | Shamila Batohi | Willie Clack | Rudolph Zinn | Johan Burger | Misdaad | Instituut Vir Sekerheidstudies | Afriforum | Veediefstal | Inperking
Laat buurtwagte toe om te help, vra LUR weer
11 in hof oor openbare geweld in Mosselbaai
VN waarsku oor wêreldwye krisis met geestes-gesondheid
Angie praat weer Sondag, maar skole sál open
Regstelling en veral grondkwessie moet versnel, sê Cyril
Miljarde nodig vir water in Noord-Kaap
Premier bekommerd oor virus by myne in Noordwes
Bloem-ma deel haar pad ná dogtertjie (3) se dood
Só sê NDZ in middernagtelike antwoord in twaksaak
DAG 72: SA dodetal spring tot 952; infeksies staan op 45 973
‘Ons kan nie vir altyd Zoom nie’
Hanlie Retief gesels met Reyno de Beer
Nathan Trantraal: My dogte sê iets wattie aarde wee oo lat begin
Sonja Loots: Het jy geweet die kind wat mielies wou koop, is dood?